****ОБЩИНСКА ИЗБИРАТЕЛНА КОМИСИЯ ЯМБОЛ****

**ПРОТОКОЛ**

**№ 65**

**На 29 март 2018 г. се проведе заседание на Общинска избирателна комисия Ямбол при следния**

**Д н е в е н р е д:**

1. Проект на решение за предсрочно прекратяване пълномощията на общински съветник в ОС гр. Ямбол и обявяване за избран Общински съветник в ОС гр. Ямбол следващия кандидат от листата на ПП „ДПС”

*докладчик: Екатерина Янева*

**ПРИСЪСТВАХА**: Екатерина Янева, Светла Кирилова, Димитър Събев, Станка Раданова, Мирослава Янева, Весела Караманова, Драгомир Димитров

**ОТСЪСТВАХА**: Недялко Савов, Мехмед Мехмедов, Младенка Делибалтова и Мариана Гърдева.

Заседанието бе открито в 13.00ч. и председателствано от г-жа Екатерина Янева– председател на комисията.

**ПРЕДСЕДАТЕЛЯТ ЕКАТЕРИНА ЯНЕВА**: Уважаеми колеги, в залата присъстват 7 членове на комисията, имаме необходимия кворум за провеждане на днешното заседание.

За преброител при поименното гласуване предлагам колегата събев, а за изготвяне на протокола- колегата Кирилова. Който е съгласен с така на правеното предложение, моля да гласува.

Гласували **За** – 7 членове: Екатерина Янева, Светла Кирилова, Димитър Събев, Станка Раданова, Мирослава Янева, Драгомир Димитров и Весела Караманова

Против – няма.

**ПРЕДСЕДАТЕЛЯТ ЕКАТЕРИНА ЯНЕВА**: Колеги, от Окръжен съд Ямбол и от Районен съд Ямбол ни е предоставена исканата информация по случая с общинския съветник Юсеин Хасан Ахмед, която по категоричен начин потвърждава, че за последния са налице предвидените чл.30, ал.4, т.2 от ЗМСМА предпоставки за предсрочно прекратяване на пълномощията му като общински съветник. От представената ни справка съдимост от Районен съд Ямбол се установява, че лицето е осъдено с присъда по НОХД №174/2016г. по описа на Окръжен съд Ямбол. С писмо с вх.№296/26.03.2018г. в ОИК Ямбол, Председателят на Окръжен съд Ямбол ни е предоставил заверен препис на постановената от ЯОС присъда, върху, която е отбелязано, че същата е влязла в сила на 07.12.2017г. С посочената присъда ЯОС на основание чл. 301 ал. 1 и чл. 54 от НК е определил наказание лишаване от свобода в размер на една година и шест месеца и глоба в размер на 1 000 лева., като  на основание чл. 66 ал. 1 от НК е отложил изтърпяването на наказанието Лишаване от свобода за изпитателен срок от три години.На основание чл. 301 ал. 4 и чл. 37 ал. 1 т. 7 от НК съдът е лишил Юсеин Хасан Ахмед от право да упражнява професия или дейност, свързана с държавни контролни функции за срок от ТРИ ГОДИНИ.

Предвид гореизложеното, считам че в достатъчна степен са събрани безспорни доказателства, за да се произнесем с Решение за предсрочно прекратяване на пълномощията на общинския съветник Юсеин Хасан Ахмед.

Някой има ли нещо да добави по случая. Не виждам желаещи, затова ще ви представя проекта за решение.

Общинска избирателна комисия Ямбол

**РЕШЕНИЕ   
№ …………-МИ**

**Ямбол, 29.03.2018**

**ОТНОСНО:** Предсрочно прекратяване пълномощията на общински съветник в ОС гр. Ямбол и обявяване за избран Общински съветник в ОС гр. Ямбол следващия кандидат от листата на ПП „ДПС”

В Общинска избирателна комисия в гр.Ямбол е депозиран сигнал с вх.№294/06.03.2018 г. от ИК „Да спасим град Ямбол от Кмета“ . В сигналът се сочи, че за общинския съветник в Об.С Ямбол - Юсеин Хасан Ахмед, избран от листата на ПП „ДПС” са налице обстоятелства по чл.30, ал.4, т.2 от ЗМСМА, като се изтъква, че за същият има постановена осъдителна присъда, потвърдена от ВКС и влязла в сила на 07.12.2017г. по дело от наказателно общ характер за извършено от него умишлено престъпление:

Според подателите на сигнала, именно наличието на тази присъда е предпоставка, обуславяща предсрочно прекратяване на пълномощията на посоченият общински съветник на основание чл.30, ал.4, т.2 от ЗМСМА – „когато след избирането му е осъден с влязла в сила присъда на лишаване от свобода за умишлено престъпление от общ характер или на лишаване от право да заема държавна длъжност”, поради и което се иска от Общинска избирателна комисия да извърши всички необходими проверки и предприеме всички изискуеми законни действия съгласно ЗМСМА.

Въз основа на горния сигнал с писмо с изх.№91/14.03.2018г. ОИК Ямбол изиска съдебна справка за съдимост за Юсеин Хасан Ахмед от съда по месторождението му - Районен съд Ямбол, като с писмо, подписано от председателя на Районен съд Ямбол изх. № 435/16.03.2018г. последният е изпратил на Общинска избирателна комисия в община Ямбол съдебна справка съдимост за г-н Юсеин Хасан Ахмед, заведено под №295/26.03.2018г. във входящият дневник на комисията. От представената ни справка се установява, че лицето е осъдено с присъда по НОХД №174/2016г. по описа на Окръжен съд Ямбол, която е влязла в сила на 07.12.2017г.

С писмо с изх.№92/14.03.2018г. ОИК Ямбол се обърна до Окръжен съд Ямбол с молба за предоставяне на заверен препис от Присъда по НОХД №174/2016г. по описа на ЯОС с отразяване датата и годината на влизането й в сила.

С писмо с вх.№296/26.03.2018г. в ОИК Ямбол, Председателят на Окръжен съд Ямбол е предоставил заверен препис на постановената от ЯОС присъда, върху, която е отбелязано, че същата е влязла в сила на 07.12.2017г.

С посочената присъда ЯОС на основание чл. 301 ал. 1 и чл. 54 от НК е определил наказание лишаване от свобода в размер на една година и шест месеца и глоба в размер на 1 000 лева., като  на основание чл. 66 ал. 1 от НК е отложил изтърпяването на наказанието Лишаване от свобода за изпитателен срок от три години.На основание чл. 301 ал. 4 и чл. 37 ал. 1 т. 7 от НК съдът е лишил Юсеин Хасан Ахмед от право да упражнява професия или дейност, свързана с държавни контролни функции за срок от ТРИ ГОДИНИ.

След извършените от ОИК Ямбол проверки и събраните справки по случая от компетентните органи, ОИК Ямбол счита, че сигналът е ОСНОВАТЕЛЕН. Изложените в него обстоятелства се потвърдиха изцяло от описаните по –горе документи.

Съгласно разпоредбата на чл. 30, ал. 4, т. 2 от ЗМСМА, пълномощията на общинския съветник се прекратяват предсрочно, когато след избирането му е осъден с влязла в сила присъда на лишаване от свобода за умишлено престъпление от общ характер или на лишаване от право да заема държавна длъжност. Нормативно регламентирания правопораждащ фактически състав за упражняване на правомощието на ОИК Ямбол по чл. 30, ал. 6 от ЗМСМА за предсрочно прекратяване на пълномощията на общински съветник включва три елемента, които следва да бъдат кумулативно дадени, а именно: общинският съветник да е осъден с влязла в сила присъда, осъждането да е за умишлено престъпление от общ характер и наложеното наказание да е лишаване от свобода.

Разпоредбата на чл. 30, ал. 4, т. 2 от ЗМСМА, изчерпателно и точно очертава предпоставките, при които възникват последиците - прекратяване пълномощията на общински съветник, като законът не прави разграничение между ефективно изтърпяване на наказанието и такова, чието изтърпяване е отложено за определен срок.

Предсрочното прекратяване на пълномощията на действащи общински съветници се регламентира от ЗМСМА.

На основание изложените мотиви Общинска избирателна комисия в Община Ямбол констатира, че са налице законовите предпоставки на чл.30, ал.4, т.2 от ЗМСМА, за предсрочно прекратяване на пълномощията на общинският съветник Юсеин Хасан Ахмед.

На основание чл.30, ал.7 от ЗМСМА, ОИК Ямбол със същото Решение, с което се прекратяват пълномощията на общинския съветник, следва да определи като общински съветник следващият в листата на ПП „ДПС”.

От извършената проверка в Справка за класиране според преференциите от 26.10.2015г. на „Информационно обслужване” АД се установи, че са налице обстоятелствата по чл.458, ал.5 от ИК. Предвид разпоредбата на чл.454, ал.7 от ИК, следващият в листата на ПП „ДПС” кандидат е Юсеин Мехмедов Юсеинов.

Предвид изложеното и на основание чл.30, ал.4, т.2, ал.6 и ал.7 от ЗМСМА, във връзка с чл. 87, ал. 1, т. 1 и т.24 и чл.458, ал.1 от ИК и Общинска избирателна комисия -Ямбол

**Р Е Ш И:**

1. Прекратява пълномощията  като общински съветник в Об.С – гр. Ямбол на г-н Юсеин Хасан Ахмед, с ЕГН ………….. и анулира издаденото му Удостоверение № 35/27.10.2015г**.**
2. Обявява за избран за общински съветник в Об.С – Ямбол, от листата на ПП „ДПС” Юсеин Мехмедов Юсеинов, с ЕГН ……………..
3. Издава удостоверение на Юсеин Мехмедов Юсеинов, за  общински съветник в Об.С- гр. Ямбол.
4. Решението подлежи на обжалване по реда на чл.459 от Изборния кодекс в 7 /седем/ дневен срок пред Административен съд гр. Ямбол.
5. В изпълнение на чл.30, ал.8, пр.2 от ЗМСМА препис от настоящото Решение следва да бъде изпратено на Председателя на Общински съвет в гр.Ямбол в тридневен срок от влизането му в сила.

**ПРЕДСЕДАТЕЛЯТ ЕКАТЕРИНА ЯНЕВА**: Чухте проекта за решение, който е съгласен с него моля да гласува:

**ДИМИТЪР СЪБЕВ:** Гласували **За** – 7 членове: Екатерина Янева, Светла Кирилова, Димитър Събев, Станка Раданова, Мирослава Янева, Драгомир Димитров и Весела Караманова.

Против – няма.

**ПРЕДСЕДАТЕЛЯТ ЕКАТЕРИНА ЯНЕВА**: Решението се приема и е с номер 226-МИ/29.03.2018г.

В 13:50 в залата влиза Мариана Гърдева

**ПРЕДСЕДАТЕЛЯТ ЕКАТЕРИНА ЯНЕВА**: Заповядайте Гърдева, предстоеше да подлагам за предложение и гласуване на член от комисията, който да подпише взетото на днешното заседание Решение, поради отсъствието на секретаря и зам. председателя.

**МАРИАНА ГЪРДЕВА:** Съжалявам, че не успях, но бях възпрепятствана, но ще подпиша Решението.

**ПРЕДСЕДАТЕЛЯТ ЕКАТЕРИНА ЯНЕВА:** Благодаря Гърдева.

Колеги благодаря ви за участието в днешното заседание.

ПРЕДСЕДАТЕЛ:

ЕкатеринаЯнева /П/

ЗАМ.-ПРЕДСЕДАТЕЛ:

Мариана Гърдева /П/